Document ID: 32012D0275
Publication Date: 2012-05-02

Title and Content:
KOMISIJAS ĪSTENOŠANAS LĒMUMS
(2012. gada 2. maijs)
par vīnogulāju šķirņu iekļaušanu Protokola par vīna etiķetēšanu IV papildinājumā, kā minēts 8. panta 2. punktā Nolīgumā par vīna tirdzniecību starp EK un ASV
(2012/275/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2005. gada 20. decembra Lēmumu 2006/232/EK, lai noslēgtu Nolīgumu starp Eiropas Kopienu un Amerikas Savienotajām Valstīm par vīna tirdzniecību (1), un jo īpaši tā 3. pantu,
tā kā:
(1)
Amerikas Savienotās Valstis ir pieprasījušas izdarīt grozījumus Protokola par vīna etiķetēšanu IV papildinājumā, kā minēts 8. panta 2. punktā Nolīgumā par vīna tirdzniecību starp Eiropas Kopienu un Amerikas Savienotajām Valstīm (2), lai tajā iekļautu vīnogulāju šķirnes, kuras Amerikas Savienotās Valstis paziņoja Komisijai 2011. gada 27. oktobrī. Pieprasījums tika izdarīts saskaņā ar iepriekšminētā protokola 3.6. punkta b) apakšpunktu.
(2)
Paziņošana attiecas uz Alkoholisko dzērienu un tabakas izstrādājumu nodokļu un tirdzniecības biroja pieņemto galīgo noteikumu, kas publicēts Federālajā reģistrā 2011. gada 27. oktobrī (3) un ar ko ir grozīti Alkoholisko dzērienu un tabakas izstrādājumu nodokļu un tirdzniecības biroja noteikumi, pievienojot sarakstam lielu skaitu vīnogu šķirņu nosaukumu, kuri ir apstiprināti Amerikas vīnu apzīmēšanai.
(3)
Komisija ir informējusi Amerikas Savienotās Valstis 60 dienu laikā no paziņojuma saņemšanas dienas, ka vīnogulāju šķirnes “Montepulciano” un “Blaufränkisch” pašlaik var izmantot vienīgi dažu dalībvalstu vīniem saskaņā ar Komisijas Regulas (EK) Nr. 607/2009 (4) 62. panta 3. punktu.
(4)
Tāpēc Komisijai būtu jāapstiprina, ka Savienība piekrīt ierosinātajiem grozījumiem Protokola par vīna etiķetēšanu IV papildinājumā, izņemot attiecībā uz vīnogulāju šķirnēm ‘Montepulciano’ un ‘Blaufränkisch’.
(5)
Lauksaimniecības tirgu kopīgās organizācijas pārvaldības komiteja nav sniegusi atzinumu tās priekšsēdētāja noteiktajā termiņā,
IR NOLĒMUSI ŠĀDI.
1. pants
Saskaņā ar 11. panta 5. punktu Nolīgumā par vīna tirdzniecību starp Eiropas Kopienu un Amerikas Savienotajām Valstīm Komisija apstiprina, ka Savienība piekrīt ierosinātajiem grozījumiem Protokola par vīna etiķetēšanu IV papildinājumā, izņemot attiecībā uz vīnogulāju šķirnēm ‘Montepulciano’ un ‘Blaufränkisch’.
Savienības pieņemtais IV papildinājuma grozītais teksts ir izklāstīts pielikumā.
2. pants
Lauksaimniecības un lauku attīstības ģenerāldirektors ar šo tiek pilnvarots pārsūtīt rakstisku atbildi Amerikas Savienotajām Valstīm.
Briselē, 2012. gada 2. maijā

Classification:
Level 1 Categories: 100147
100157
100161
Level 2 Categories: 100253
100283
100259
100256
100282
100195
100279
100196
Level 3 Categories: 138
2079
2119
87
2106
6205
5017
1115
7207
4416
1615
2200
All Categories: 2888
4713
4726
5573
888
893